b'\n_START_ARTICLE_\nResina epoxi\n_START_SECTION_\nHist\xc3\xb2ria de l\'epoxi\n_START_PARAGRAPH_\nEls primers intents comercials de producci\xc3\xb3 van tenir lloc el 1927 als EUA. El m\xc3\xa8rit de la primera s\xc3\xadntesi d\'una resina basada en bisfenol-a el comparteixen el doctor su\xc3\xads Pierre Castan, l\'alemany Paul Schlack i el nord-americ\xc3\xa0 Dr. S.O. Greenlee el 1936. El treball del su\xc3\xads va ser llicenciat per la companyia qu\xc3\xadmica Ciba-Geigy, tamb\xc3\xa9 su\xc3\xafssa, que es va convertir r\xc3\xa0pidament en un dels 3 majors fabricants mundials de resines epoxi; encara que a la fi dels anys 90 va abandonar aquest negoci. El treball del Dr. Greenlee va anar a parar a una companyia petita, que despr\xc3\xa9s va ser comprada per l\'empresa multinacional Shell.\n_START_SECTION_\nAplicacions\n_START_PARAGRAPH_\nEls ep\xc3\xb2xids tenen m\xc3\xbaltiples aplicacions, entre d\'altres:\n_START_SECTION_\nPintures i acabats\n_START_PARAGRAPH_\nEls ep\xc3\xb2xids s\'usen molt en capes d\'imprimaci\xc3\xb3, tant per a protegir de la corrosi\xc3\xb3 com per a millorar l\'adher\xc3\xa8ncia de les posteriors capes de pintura. Els contenidors met\xc3\xa0l\xc2\xb7lics se solen revestir amb epoxi per tal d\'evitar que s\'oxidin, especialment en aliments \xc3\xa0cids, com el tom\xc3\xa0quet. Tamb\xc3\xa9 s\'empra en decoracions de s\xc3\xb2ls d\'alta resist\xc3\xa8ncia, com la terrissa.\n_START_SECTION_\nAdhesius\n_START_PARAGRAPH_\nLes resines epox\xc3\xaddiques s\xc3\xb3n un tipus d\'adhesius anomenats estructurals o d\'enginyeria. El grup inclou el poliuret\xc3\xa0 i el cianoacrilat. Aquests adhesius s\'utilitzen en la construcci\xc3\xb3 d\'avions, cotxes i bicicletes. Serveixen per a enganxar gran quantitat de materials, inclosos els metalls i alguns pl\xc3\xa0stics, i es pot aconseguir que siguin r\xc3\xadgids o flexibles, transparents o de color, d\'assecat r\xc3\xa0pid o lent. Si l\'assecat d\'un adhesiu epox\xc3\xaddic es realitza amb calor, ser\xc3\xa0 m\xc3\xa9s resistent que si s\'asseca a temperatura ambient. La resist\xc3\xa8ncia a la tracci\xc3\xb3 d\'aquest tipus d\'adhesius pot arribar a superar els 350 kg/cm2, el que els converteix uns dels adhesius m\xc3\xa9s resistents del m\xc3\xb3n.\n_START_SECTION_\nMaterials composts\n_START_PARAGRAPH_\nLes resines epoxi s\'usen tant en la construcci\xc3\xb3 de motlles com de peces mestres, laminats, extrusions i altres ajudes a la producci\xc3\xb3 industrial. Els resultats s\xc3\xb3n m\xc3\xa9s barats, resistents i r\xc3\xa0pids de produir que els fets de fusta, metall, etc. Els compostos de fibres i epoxi, encara que s\xc3\xb3n m\xc3\xa9s cars que els de resines de poli\xc3\xa8ster o d\'\xc3\xa9ster de vinil, produeixen peces m\xc3\xa9s resistents.\n_START_SECTION_\nSistemes el\xc3\xa8ctrics i electr\xc3\xb2nics\n_START_PARAGRAPH_\nEn generaci\xc3\xb3 el\xc3\xa8ctrica encapsulen o recobreixen el motors, generadors, transformadors, reductors, escombretes i a\xc3\xaflladors, per a protegir-los. A m\xc3\xa9s, les resines epoxi s\xc3\xb3n excel\xc2\xb7lents a\xc3\xafllants el\xc3\xa8ctrics i s\'usen en molts components, per a protegir de pols, humitat, etc. _NEWLINE_En la ind\xc3\xbastria electr\xc3\xb2nica s\'usen amb profusi\xc3\xb3 per a l\'encapsulat dels circuits integrats i els transistors, tamb\xc3\xa9 s\'usen en la fabricaci\xc3\xb3 de circuits impresos. El tipus de circuit impr\xc3\xa8s m\xc3\xa9s freq\xc3\xbcent FR-4 no \xc3\xa9s m\xc3\xa9s que un sandwich de capes de fibra de vidre enganxades entre si per resina epoxi. Tamb\xc3\xa9 s\'usen per enganxar les capes de sobre en les plaques i formen part de la m\xc3\xa0scara de soldadura de molts circuits impresos.\n_START_SECTION_\nConsum i aplicacions n\xc3\xa0utiques\n_START_PARAGRAPH_\nEs poden trobar resines epoxi a ferreteries i grans magatzems, generalment en forma d\'adhesius de dos components. Es venen tamb\xc3\xa9 en botigues de n\xc3\xa0utica per a reparaci\xc3\xb3 de vaixells. Els ep\xc3\xb2xids no solen ser l\'\xc3\xbaltima capa del recobriment d\'un vaixell perqu\xc3\xa8 els afecta negativament l\'exposici\xc3\xb3 a llum ultraviolada (UV). Se solen recobrir amb vernissos marins o cobertures de gel de poli\xc3\xa8ster que protegeixen dels raigs UV._NEWLINE_La relaci\xc3\xb3 de la barreja de l\'epoxi i catalitzador es fixa, variant en funci\xc3\xb3 del fabricant i de l\'aplicaci\xc3\xb3 per la qual ha estat dissenyat.\n_START_SECTION_\nInd\xc3\xbastria\n_START_PARAGRAPH_\nLa ind\xc3\xbastria de la resina epoxi la componen aproximadament 50 fabricants de resines epox\xc3\xaddiques de base i enduridors, que generen m\xc3\xa9s de 5000 milions de d\xc3\xb2lars a Am\xc3\xa8rica del Nord i uns 15.000 milions al m\xc3\xb3n sencer. Les empreses m\xc3\xa9s importatns del sector s\xc3\xb3n tres: Resolution Polymers (abans Shell; nom de l\'epoxi comercial \xc3\xa9s "EPON"), Dow Chemical  (nom comercial de "DER"), i  Huntsman Advanced Materials  (abans Ciba, amb el nom comercial "Araldit"). Els altres 50 fabricants m\xc3\xa9s petits d\'epoxi principalment la producci\xc3\xb3 de resines epoxi,  nom\xc3\xa9s a nivell regional  (no mundial), produir  nom\xc3\xa9s enduridors d\'epoxy, o resines epoxi especials, o tamb\xc3\xa9 modificadors epoxi.\n_START_SECTION_\nArt\n_START_PARAGRAPH_\nLa resina epoxi tamb\xc3\xa9 \xc3\xa9s venuda en una modalitat m\xc3\xa9s mal\xc2\xb7leable i en quantitats petites per al seu \xc3\xbas en artesanies i ornaments, hi ha diferents marques i presentacions que canvien d\'un pa\xc3\xads a un altre._NEWLINE_Un \xc3\xbas molt est\xc3\xa8s de les resines tamb\xc3\xa9 \xc3\xa9s el fer-les servir en la reproducci\xc3\xb3, mitjan\xc3\xa7ant motlles de silicona, en s\xc3\xa8ries quasi artesanals de petites est\xc3\xa0tues, per exemple: imatges de Buda, escarabats sagrats, souvenirs per turistes, r\xc3\xa8pliques d\'objectes apareguts en alguna pel\xc2\xb7l\xc3\xadcula, videojoc, historieta, etc. i figures i bustos de personatges d\'aquestes.'